**2.pielikums**

**Kvalificēta darba spēka piesaistes procedūras**

Latvijā ir izšķiramas divu veidu kvalificēta darbaspēka piesaistes procedūras.

1. **Augsti kvalificētu nodarbināto ieceļošana Latvijā (ES zilā karte).**

ES zilās kartes pieprasīšanas pamats – ārzemnieks ir ieguvis augstāko izglītību, tiks nodarbināts atbilstošā specialitātē un viņa darba samaksa nebūs zemāka par valstī vidējo darba algu, piemērojot koeficientu 1.5 (1227 EUR mēnesī). Papildu nosacījums – ārzemnieks pats nedrīkst būt attiecīgā uzņēmuma vienīgais valdes loceklis, viņam jāstrādā kāda cita darba devēja vadībā.

Procedūra un termiņi:

* darba devējs jebkurā PMLP teritoriālajā nodaļā apstiprina izsaukumu ārzemniekam (apstiprināšana – 5 darba dienas);
* ārzemnieks iesniedz dokumentus uzturēšanās atļaujas pieprasīšanai Latvijas vēstniecībā vai PMLP, ja atrodas Latvijā likumīgi (ja dokumenti iesniegti vēstniecībā, jārēķinās ar dokumentu pārsūtīšanas laiku uz PMLP);
* PMLP pieņem lēmumu 30 dienu laikā, skaitot no dokumentu saņemšanas dienas. Ja ārzemnieks samaksā valsts nodevu par dokumentu paātrinātu izskatīšanu, dokumentus izskata attiecīgi 5 vai 10 darba dienās;
* ja ārzemnieks uzturas ārpus Latvijas un viņam vajadzīga Šengenas vīza, lai ieceļotu, Latvijas vēstniecība to izsniedz (15 dienu laikā);
* ārzemnieks ierodas PMLP un saņem uzturēšanās atļauju ar tiesībām uz nodarbinātību.

Iesniedzamie dokumenti:

* 1. Izsaukumam:
* darba devēja pārstāvis uzrāda personu apliecinošu dokumentu un atbilstoši noformētu pilnvaru;
* iesniedz [iesniegumu](http://www.pmlp.gov.lv/lv/assets/documents/izsaukuma_iesniegums_nodarbinatiba.pdf):
* ja ārzemnieka profesija ir reglamentēta, iesniedz kvalifikācijas atzīšanas apliecības vai līdzvērtīga dokumenta kopiju, kas apliecina profesionālās kvalifikācijas atbilstību Latvijas Republikā noteiktajām prasībām. Ja ārzemnieka profesija nav reglamentēta, iesniedz legalizēta izglītības dokumenta vai triju gadu pieredzi apliecinoša dokumenta kopiju profesijā, kurā darba devējs plāno nodarbināt ārzemnieku;
* iesniedz darba līguma vai tā projekta kopiju vai uzņēmuma līguma vai tā projekta kopiju;
* ja paredzēts fizisku personu nodarbināt uz uzņēmuma līguma pamata, iesniedz dokumentu, kas apliecina, ka šī fiziskā persona ir reģistrējusies kā nodokļu maksātājs un tai nav normatīvajos aktos noteikto nodokļu maksājumu parādu;
* ja darba devējs paredz nodarbināt ārzemnieku tādā darbā, kura veikšanai ir nepieciešama atļauja (licence), iesniedz atļaujas (licences) kopiju;
* iesniedz maksājuma dokumentu, kas apliecina valsts nodevas samaksu.
  1. Uzturēšanās atļaujai:

Ārzemnieks uzrāda Latvijas Republikā atzītu derīgs ceļošanas dokumentu un iesniedz šādus dokumentus:

* noteikta parauga [anketu uzturēšanās atļaujas pieprasīšanai;](http://www.pmlp.gov.lv/lv/assets/documents/Uztur%C4%93%C5%A1an%C4%81s/UA_anketa_2015.doc)
* fotogrāfiju;
* pilsonības vai mītnes zemes, ja ārzemnieks tajā uzturējies ilgāk par 12 mēnešiem, kompetentas iestādes izsniegtu izziņu par sodāmību (ārzemniekam, kurš vecāks par 14 gadiem un, ja ārzemnieks ir no valsts, kuras pilsoņiem nav noteikta bezvīzu ieceļošanas kārtība);
* [dokumentu, kas apliecina nepieciešamo iztikas nodrošinājumu](http://www.pmlp.gov.lv/lv/assets/documents/Uztur%C4%93%C5%A1an%C4%81s/pielikumi/maajas%20lapa_01.04.16.doc) (ES zilās kartes pieprasītājam – 1227 EUR mēnesī);
* [dokumentu, kas apliecina paredzamo dzīvesvietu Latvijas Republikā](http://www.pmlp.gov.lv/lv/sakums/pakalpojumi/iecelosana-lv/uzturesanas-atlaujas/dokumentu-saraksts/paredzetas-dzivesvietas.html).
* maksājuma dokumentu, kas apliecina valsts nodevas samaksu.

Uzturēšanās atļaujas termiņš – uz laiku līdz pieciem gadiem (atkarībā no darba līguma termiņa), bet atļauja jāreģistrē vienu reizi gadā.

1. **Pārējo nodarbināto kategoriju ieceļošana Latvijā**

Procedūra un termiņi:

* darba devējs publicē vakanci Nodarbinātības valsts aģentūras vakanču portālā (vakancei jābūt atvērtai 30 dienas). Izņēmuma gadījumi, kad vakances apstiprināšana nav nepieciešama – zinātnieki, pedagogi, radošo profesiju pārstāvji, IT speciālisti, kam ir iepriekšēja pieredze vadošā amatā; profesionāli sportisti, sporta treneri, nodarbinātie civilās aviācijas jomā, nodarbinātie atbilstoši speciālo ekonomisko zonu reglamentējošiem normatīvajiem aktiem;
* darba devējs jebkurā PMLP teritoriālajā nodaļā apstiprina izsaukumu ārzemniekam (apstiprināšana – 5 darba dienas);
* ārzemnieks iesniedz dokumentus uzturēšanās atļaujas pieprasīšanai Latvijas vēstniecībā (jārēķinās ar dokumentu pārsūtīšanas laiku uz PMLP);
* PMLP pieņem lēmumu 30 dienu laikā, skaitot no dokumentu saņemšanas dienas. Ja ārzemnieks samaksā valsts nodevu par dokumentu paātrinātu izskatīšanu, dokumentus izskata attiecīgi 5 vai 10 darba dienās;
* ja ārzemnieks uzturas ārpus Latvijas un viņam vajadzīga Šengenas vīza, tad Latvijas vēstniecība to izsniedz (15 dienu laikā);
* ārzemnieks ierodas PMLP un saņem uzturēšanās atļauju ar tiesībām uz nodarbinātību.

Iesniedzamie dokumenti:

* 1. Izsaukumam:
* darba devēja pārstāvis uzrāda personu apliecinošu dokumentu un atbilstoši noformētu pilnvaru;
* iesniedz [iesniegumu](http://www.pmlp.gov.lv/lv/assets/documents/izsaukuma_iesniegums_nodarbinatiba.pdf):
* ja ārzemnieka profesija ir reglamentēta, iesniedz kvalifikācijas atzīšanas apliecības vai līdzvērtīga dokumenta kopiju, kas apliecina profesionālās kvalifikācijas atbilstību Latvijas Republikā noteiktajām prasībām. Ja ārzemnieka profesija nav reglamentēta, iesniedz legalizēta izglītības dokumenta vai triju gadu pieredzi apliecinoša dokumenta kopiju profesijā, kurā darba devējs plāno nodarbināt ārzemnieku;
* iesniedz darba līguma vai tā projekta kopiju vai uzņēmuma līguma vai tā projekta kopiju;
* ja paredzēts fizisku personu nodarbināt uz uzņēmuma līguma pamata, iesniedz dokumentu, kas apliecina, ka šī fiziskā persona ir reģistrējusies kā nodokļu maksātājs un tai nav normatīvajos aktos noteikto nodokļu maksājumu parādu;
* ja darba devējs paredz nodarbināt ārzemnieku tādā darbā, kura veikšanai ir nepieciešama atļauja (licence), iesniedz atļaujas (licences) kopiju;
* iesniedz maksājuma dokumentu, kas apliecina valsts nodevas samaksu.
  1. Uzturēšanās atļaujai:

Ārzemnieks uzrāda Latvijas Republikā atzītu derīgs ceļošanas dokumentu un iesniedz šādus dokumentus:

* noteikta parauga [anketu uzturēšanās atļaujas pieprasīšanai;](http://www.pmlp.gov.lv/lv/assets/documents/Uztur%C4%93%C5%A1an%C4%81s/UA_anketa_2015.doc)
* fotogrāfiju;
* pilsonības vai mītnes zemes, ja ārzemnieks tajā uzturējies ilgāk par 12 mēnešiem, kompetentas iestādes izsniegtu izziņu par sodāmību (ārzemniekam, kurš vecāks par 14 gadiem un, ja ārzemnieks ir no valsts, kuras pilsoņiem nav noteikta bez vīzu ieceļošanas kārtība);
* [dokumentu, kas apliecina nepieciešamo iztikas nodrošinājumu](http://www.pmlp.gov.lv/lv/assets/documents/Uztur%C4%93%C5%A1an%C4%81s/pielikumi/maajas%20lapa_01.04.16.doc) (ES zilās kartes pieprasītājam – 1227 EUR mēnesī);
* [dokumentu, kas apliecina paredzamo dzīvesvietu Latvijas Republikā](http://www.pmlp.gov.lv/lv/sakums/pakalpojumi/iecelosana-lv/uzturesanas-atlaujas/dokumentu-saraksts/paredzetas-dzivesvietas.html).
* maksājuma dokumentu, kas apliecina valsts nodevas samaksu.

Uzturēšanās atļaujas termiņš – uz laiku līdz pieciem gadiem (atkarībā no darba līguma termiņa), bet atļauja jāreģistrē vienu reizi gadā.

**Būtiskākās atšķirības ES zilās kartes pieprasītājiem un pārējiem nodarbinātajiem**

ES zilās kartes priekšrocības:

* nav nepieciešama vakances reģistrācija NVA, kas procedūru saīsina par 30 dienām;
* dokumentus var iesniegt, uzturoties Latvijā;
* ģimenes locekļiem tiek piešķirtas neierobežotas tiesības uz nodarbinātību;
* bezdarba gadījumā atļauja trīs mēnešus netiek anulēta, pieļaujot cita darba devēja atrašanu minētajā laikā;
* mobilitātes tiesības Eiropas Savienībā.

Ministru prezidenta biedrs,

ekonomikas ministrs A.Ašeradens

14.09.2016. 16:22

902

I.Lore

67013099, [Ilze.Lore@em.gov.lv](mailto:Ilze.Lore@em.gov.lv)